CELEX: 52016PC0508
Language: sl
Date: 2016-08-17
Title: Predlog SKLEP SVETA o določitvi stališča, ki ga zavzame Unija v zvezi s spremembami prilog k Evropskemu sporazumu o mednarodnem prevozu nevarnih snovi po cesti (ADR) in priloženih predpisov k Evropskemu sporazumu o mednarodnem prevozu nevarnega blaga po celinskih plovnih poteh (ADN)

EVROPSKA KOMISIJA
            Bruselj, 17.8.2016
            COM(2016) 508 final
            2016/0248(NLE)
            Predlog
            SKLEP SVETA
            o določitvi stališča, ki ga zavzame Unija v zvezi s spremembami prilog k Evropskemu sporazumu o mednarodnem prevozu nevarnih snovi po cesti (ADR) in priloženih predpisov k Evropskemu sporazumu o mednarodnem prevozu nevarnega blaga po celinskih plovnih poteh (ADN) 
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
            
               
                  Cilj predlaganega sklepa Sveta je določiti stališče Evropske unije v zvezi s spremembami prilog k Evropskemu sporazumu o mednarodnem prevozu nevarnih snovi po cesti (v nadaljnjem besedilu: ADR) in priloženih predpisov k Evropskemu sporazumu o mednarodnem prevozu nevarnega blaga po celinskih plovnih poteh (v nadaljnjem besedilu: ADN), kakor se začnejo uporabljati od 1. januarja 2017. 
               
               
                  Navedene priloge in predpisi, znani kot priloge k ADR in priloženi predpisi k ADN, urejajo mednarodni prevoz nevarnega blaga po cesti in celinskih plovnih poteh med članicami Ekonomske komisije Združenih narodov za Evropo (UN-ECE), ki so tudi pogodbenice ADR in ADN. 
               
            
            
               Razvoj prevoza nevarnega blaga po cesti in celinskih plovnih poteh, tako v Uniji kot med Unijo in sosednjimi državami, je ključni sestavni del evropske skupne prometne politike in zagotavlja pravilno delovanje vseh industrijskih panog, ki proizvajajo ali uporabljajo blago, ki je razvrščeno kot nevarno v skladu z ADR in ADN. Prilagoditev teh sporazumov tehničnemu in znanstvenemu napredku je zato bistvenega pomena, da se omogoči razvoj prometa in z njim povezanih industrijskih panog v ekonomski verigi.   Namen sprememb je uskladitev ADR in ADN z vzorčnimi predpisi ZN, vključno z novimi opredelitvami, razvrstitvenimi merili in številkami ZN, zahtevami za pakiranje/označevanje, posodobitvijo veljavnih standardov in tehničnih predpisov ter redakcijskimi popravki.
            
            
               
            
            
               2.REZULTATI POSVETOVANJ Z ZAINTERESIRANIMI STRANMI IN OCEN UČINKA 
            
            
               
                  Mednarodne določbe, ki se nanašajo na prevoz nevarnega blaga, se sprejemajo v različnih mednarodnih organizacijah, kot so Ekonomska komisija Združenih narodov za Evropo (UN-ECE), različne specializirane agencije Združenih narodov, Medvladna organizacija za mednarodni železniški prevoz (OTIF) in Centralna komisija za plovbo po Renu (CCNR). Ker morajo biti pravila med seboj združljiva, so organizacije, ki pri tem sodelujejo, razvile kompleksen mednarodni sistem za usklajevanje in harmonizacijo. Spremembe določb se sprejemajo v dvoletnih ciklih. 
               
               
                  V posvetovanjih pri pripravi teh sprememb je sodelovalo veliko strokovnjakov iz javnega in zasebnega sektorja. Med pripravo teh sprememb so potekali naslednji tehnični sestanki: 
               
               
                  v okviru pododbora strokovnjakov Združenih narodov za prevoz nevarnega blaga na njegovem:
               
            
            
               (1) 43. zasedanju v Ženevi, ki je potekalo od 24. do 28. junija 2013;
            
            
               (2) 44. zasedanju v Ženevi, ki je potekalo od 25. novembra do 4. decembra 2013; 
            
            
               (3) 45. zasedanju v Ženevi, ki je potekalo od 23. junija do 2. julija 2014, in
            
            
               
                  (4) 46. zasedanju v Ženevi, ki je potekalo od 1. do 9. decembra 2014;
               
               
                  v okviru skupnega sestanka (UN-ECE – OTIF) strokovnega odbora RID in delovne skupine za prevoz nevarnega blaga na 
               
               
                  (1) jesenskem zasedanju v Ženevi, ki je potekalo od 15. do 19. septembra 2014;
               
               
                  (2) spomladanskem zasedanju v Bernu, ki je potekalo od 23. do 27. marca 2015;
               
               
                  (3) jesenskem zasedanju v Ženevi, ki je potekalo od 15. do 25. septembra 2015, in
               
            
         
         
            
               
                  (4) spomladanskem zasedanju v Bernu, ki je potekalo od 14. do 18. marca 2016; 
               
               
                  na naslednjih zasedanjih delovne skupine za prevoz nevarnega blaga (WP.15): 
               
               
                  (1) spomladanskem zasedanju v Ženevi, ki je potekalo od 6. do 9. maja 2014; 
               
               
                  (2) jesenskem zasedanju v Ženevi, ki je potekalo od 3. do 7. novembra 2014;  
               
               
                  (3) spomladanskem zasedanju v Ženevi, ki je potekalo od 4. do 7. maja 2015; 
               
               
                  (4) jesenskem zasedanju v Ženevi, ki je potekalo od 9. do 13. novembra 2015, in
               
               
                  (5) spomladanskem zasedanju v Ženevi, ki je potekalo od 9. do 13. maja 2016; 
               
               
                  na zasedanju upravnega odbora Evropskega sporazuma o mednarodnem prevozu nevarnega blaga po celinskih plovnih poteh (ADN), in sicer na podlagi sprememb, ki jih je predlagal Odbor za varnost:
               
               
                  (1) poletnem zasedanju v Ženevi, ki je potekalo od 25. do 29. avgusta 2014;
               
               
                  (2) zimskem zasedanju v Ženevi, ki je potekalo od 27. do 30. januarja 2015;
               
               
                  (3) poletnem zasedanju v Ženevi, ki je potekalo od 24. do 28. avgusta 2015;
               
               
                  (4) zimskem zasedanju v Ženevi, ki je potekalo od 25. do 29. januarja 2016.
               
               
                  Na teh sestankih so strokovni odbori obravnavali in proučili posamezne predloge za spremembe. V večini primerov so bili priporočeni ukrepi sprejeti soglasno. Nekateri predlogi so bili priporočeni z večinsko podporo strokovnjakov. Delovna skupina za prevoz nevarnega blaga WP.15 je sprejela odločitev o teh predlogih na vseh zgoraj navedenih zasedanjih. 
               
            
            
               Postopek za spremembe prilog k ADR in ADN
            
            
               
                  V skladu s poglavjem VII – „Glasovanje“ o pristojnostih in nalogah ter poslovniku delovne skupine za prevoz nevarnega blaga (WP.15) – imajo v okviru WP.15 en glas samo polnopravni člani, odločitve tega organa pa se v glavnem sprejemajo soglasno. Delovna skupina WP.15 glasuje z vzdigovanjem rok.  
               
               
                  Člen 14 ADR določa, da kadar delovna skupina za prevoz nevarnega blaga (WP.15) sprejme odločitev, se vsaka predlagana sprememba prilog ADR šteje za sprejeto, razen če v treh mesecih od datuma, ko jo posreduje generalni sekretar Združenih narodov, vsaj ena tretjina pogodbenic ali pet od njih, če ena tretjina presega to število, generalnemu sekretarju predloži pisno obvestilo o nasprotovanju predlagani spremembi. 
               
               
                  Spremembe, ki jih trenutno sprejema delovna skupina WP.15 in kakor so predstavljene v dokumentih iz Priloge k temu predlogu, bodo poslane generalnemu sekretarju Združenih narodov, tako da jih bo mogoče 1. julija 2016 uradno sporočiti pogodbenicam ADR v sprejetje v skladu s postopkom iz člena 14 ADR. Te spremembe so na voljo na spletu
                     1
                  .
               
               
                  Člen 20 ADN določa, da kadar upravni odbor ADN sprejme odločitev, se spremembe štejejo za sprejete, razen če v treh mesecih od datuma, ko jih posreduje generalni sekretar Združenih narodov, vsaj ena tretjina pogodbenic ali pet od njih, če ena tretjina presega to število, generalnemu sekretarju predloži pisno obvestilo o nasprotovanju predlagani spremembi.
               
               
                  Spremembe, ki jih trenutno sprejema upravni odbor ADN, kakor je predstavljeno v dokumentih iz priloge k temu predlogu, bodo poslane generalnemu sekretarju Združenih narodov, tako da jih bo mogoče 1. julija 2016 uradno sporočiti pogodbenicam ADN v sprejetje v skladu s postopkom iz člena 20 ADN. Te spremembe so na voljo na spletu
                     2
                  .
               
            
            
               3.PRAVNI ELEMENTI PREDLOGA
            
         
         
            
               
                   Evropska unija ni pogodbenica ADR in ADN. Vendar dejstvo, da Evropska unija ne sodeluje v mednarodnem sporazumu, Evropski uniji ne preprečuje izvajanja njene pristojnosti tako, da prek svojih institucij zavzame stališče, ki naj se v njenem imenu zastopa v organu, ustanovljenem z navedenim sporazumom, zlasti prek držav članic, ki so pogodbenice navedenega sporazuma in skupaj delujejo v njenem interesu (glej zadevo C-399/12 Nemčija proti Svetu (OIV), odstavek 52 in tam navedeno sodno prakso).
               
               
                  Trenutno ima sporazum ADR 48 pogodbenic in vse države članice EU so pogodbenice tega sporazuma. Sporazum ADN ima 18 pogodbenic in 13 držav članic EU je pogodbenic tega sporazuma. 
               
               
                  Od 1. januarja 1997 Evropska unija določbe ADR uporablja za prevoz nevarnega blaga po cesti na ozemlju EU, in sicer je bila uporaba prvotno v skladu z Direktivo Sveta 94/55/ES z dne 21. novembra 1994 o približevanju zakonodaje držav članic glede prevoza nevarnega blaga po cesti
                     3
                  . Leta 2008 je Direktivo 94/55/ES nadomestila Direktiva 2008/68/ES, ki temelji na enakih načelih kot njena predhodnica. Evropska unija od 1. januarja 2009 uporablja določbe ADN za prevoz nevarnega blaga po celinskih plovnih poteh. 
               
               
                  Člen 4 Direktive 2008/68/ES v zvezi s tretjimi državami določa, da se „prevoz nevarnega blaga med državami članicami in tretjimi državami [...] odobri, če je v skladu z zahtevami ADR, RID in ADN, razen če ni v prilogah navedeno drugače“. Poleg tega uvodna izjava 12 Direktive določa, da bi „prevoznim sredstvom, ki so registrirana v tretjih državah, [...] moralo biti dovoljeno izvajati mednarodni prevoz nevarnega blaga na ozemljih držav članic, vendar bi morala biti ta prevozna sredstva v skladu z ustreznimi določbami ADR, RID ali ADN in to direktivo“. 
               
               
                  Če ne bo ugovarjalo zadostno število pogodbenic, bodo spremembe, ki jih zadeva ta predlog, predvidoma začele veljati 1. januarja 2017, s čimer bodo postale zavezujoče. 
               
               
                  Pravna podlaga predlaganega sklepa Sveta je člen 91 PDEU v povezavi s členom 218(9) PDEU.
               
               
                  Osnutek predloga v členu 1 vsebuje podroben seznam predvidenih sprememb in določa, da jih Unija lahko sprejme. Predvidene spremembe veljajo za primerne za zagotavljanje varnega prevoza nevarnega blaga na stroškovno učinkovit način ob upoštevanju tehnološkega napredka in se zato lahko podprejo.
               
               
                  4.
                        IZVAJANJE V EVROPSKI UNIJI
               
               
                  Če bodo navedene spremembe postale zavezujoče, jih bo treba vključiti v Direktivo 2008/68/ES o notranjem prevozu nevarnega blaga, ki ureja uporabo enotnih pravil o prevozu nevarnega blaga po cesti, železnici ali celinskih plovnih poteh znotraj držav članic ali med njimi. V ta namen je bila Komisija pooblaščena za prilagoditev Oddelka I.1 Priloge I in Oddelka III.1 Priloge III k Direktivi 2008/68/ES znanstvenemu in tehničnemu napredku. Po koncu obdobja za pošiljanje ugovorov glede obvestil generalnega sekretarja Združenih narodov bo Komisija sprožila postopek za prilagoditve.
               
            
            
            
               2016/0248 (NLE)
            
            
               Predlog
            
            
               SKLEP SVETA
            
            
               o določitvi stališča, ki ga zavzame Unija v zvezi s spremembami prilog k Evropskemu sporazumu o mednarodnem prevozu nevarnih snovi po cesti (ADR) in priloženih predpisov k Evropskemu sporazumu o mednarodnem prevozu nevarnega blaga po celinskih plovnih poteh (ADN) 
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Cilji ukrepanja Unije v sektorju prevoza nevarnega blaga bi morali biti izboljšanje prometne varnosti in varovanja v prometu, varstvo okolja in olajševanje mednarodnega prometa.
            
            
               (2)Unija ni pogodbenica Evropskega sporazuma o mednarodnem prevozu nevarnega blaga po cesti (v nadaljnjem besedilu: ADR) in Evropskega sporazuma o mednarodnem prevozu nevarnega blaga po celinskih plovnih poteh (v nadaljnjem besedilu: ADN). Vendar ji to dejstvo ne preprečuje izvajanja njene pristojnosti tako, da prek svojih institucij zavzame stališče, ki naj se v njenem imenu zastopa v organu, ustanovljenem z navedenim sporazumom, zlasti prek držav članic, ki so pogodbenice navedenega sporazuma in skupaj delujejo v njenem interesu.
            
         
         
            
               (3)Vse države članice so pogodbenice ADR in ga izvajajo, 13 držav članic EU pa je pogodbenic ADN in ga izvajajo.
            
            
               (4)Direktiva 2008/68/ES Evropskega parlamenta in Sveta
                  4
                določa zahteve za prevoz nevarnega blaga po cesti, železnici ali celinskih plovnih poteh znotraj držav članic ali med njimi, pri čemer se sklicuje na ADR in ADN. Poleg tega člen 4 te direktive določa, da se „prevoz nevarnega blaga med državami članicami in tretjimi državami [...] odobri, če je v skladu z zahtevami ADR, RID in ADN, razen če ni v prilogah navedeno drugače.“
            
            
               (5)Delovna skupina za prevoz nevarnega blaga (WP.15) in upravni odbor ADN sta v skladu s postopki, določenimi v členu 14 ADR oziroma členu 20 ADN, v obdobju 2014–2016 sprejela določene spremembe, ki naj bi začele veljati 1. januarja 2017. 
            
            
               (6)Cilj teh sprememb, ki zadevajo tehnične standarde ali enotne tehnične predpise, je zagotoviti varen in učinkovit prevoz nevarnega blaga ob upoštevanju znanstvenega in tehničnega napredka v sektorju ter razvoja novih snovi in izdelkov, ki predstavljajo nevarnost med prevozom. Razvoj prevoza nevarnega blaga po cesti in celinskih plovnih poteh, tako v Uniji kot med Unijo in sosednjimi državami, je ključni sestavni del skupne prometne politike in zagotavlja pravilno delovanje vseh industrijskih panog, ki proizvajajo ali uporabljajo blago, ki je razvrščeno kot nevarno v skladu z ADR in ADN. 
            
            
               (7)Vse predlagane spremembe so upravičene in koristne, zato bi jih Unija morala podpreti –
            
            
               SPREJEL NASLEDNJI SKLEP: 
            
            
               Člen 1
            
            
               Stališče, ki ga sprejme Evropska unija glede predlaganih sprememb prilog k ADR in priloženih predpisov k ADN, je v skladu s Prilogo k temu sklepu.
            
            
               Manjše spremembe tega stališča se lahko dogovorijo brez nadaljnjega sklepa Sveta.
            
            
               Člen 2
            
            
               Stališče Unije iz člena 1 izrazijo države članice, ki so pogodbenice ADR in ADN, pri čemer ravnajo skupaj v interesu Unije.
            
            
               Člen 3
            
            
            
               Sklepi delovne skupine za prevoz nevarnega blaga (WP.15) in varnostnega odbora ADN se objavijo v Uradnem listu Evropske unije, vključno z navedbo datuma začetka njihove veljavnosti. 
            
            
               Člen 4
            
            
               Ta sklep začne veljati na dan sprejetja. 
            
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  http://www.unece.org/trans/main/dgdb/wp15/wp15rep.html.
               
               
                  
                     (2)
                  http://www.unece.org/trans/main/dgdb/adn/adn_rep.html.
               
               
                  
                     (3)
                  UL L 263, 4.11.1995, str. 18–19.
               
               
                  
                     (4)
                  Direktiva 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga (UL L 260, 30.9.2008, str. 13).
               
            
      
    ---documentbreak--- 
      
         
               EVROPSKA KOMISIJA
            Bruselj, 17.8.2016
            COM(2016) 508 final
            PRILOGA
            k
            predlogu sklepa Sveta 
            o določitvi stališča, ki ga zavzame Unija v zvezi s spremembami prilog k Evropskemu sporazumu o mednarodnem prevozu nevarnih snovi po cesti (ADR) in priloženih predpisov k Evropskemu sporazumu o mednarodnem prevozu nevarnega blaga po celinskih plovnih poteh (ADN)
            
               
         
         
            
               PRILOGA
            
            
               k
            
            
               predlogu sklepa Sveta 
            
            
               o določitvi stališča, ki ga zavzame Unija v zvezi s spremembami prilog k Evropskemu sporazumu o mednarodnem prevozu nevarnih snovi po cesti (ADR) in priloženih predpisov k Evropskemu sporazumu o mednarodnem prevozu nevarnega blaga po celinskih plovnih poteh (ADN)
               
            
                     
                        Predlog
                     
                  
                  
                     
                        Referenčni dokument
                     
                  
                  
                     
                        Obvestilo
                     
                  
                  
                     
                        Zadeva
                     
                  
                  
                     
                        Opombe
                     
                  
                  
                     
                        Stališče EU
                     
                  
               
                     
                        1
                     
                  
                  
                     
                        ECE/TRANS/WP.15/231
                     
                  
                  
                     
                        C.N.443.2016.TREATIES-XI.B.14
                     
                  
                  
                     
                        Osnutki sprememb prilog A in B ADR
                     
                  
                  
                     
                        Tehnično soglasje, doseženo v okviru delovne skupine za prevoz nevarnega blaga (WP.15).
                     
                  
                  
                     
                        Se strinja s spremembami.
                     
                  
               
                     
                        2
                     
                  
                  
                     
                        ECE/TRANS/WP.15/231/Corr.1
                     
                  
                  
                     
                        C.N.443.2016.TREATIES-XI.B.14
                     
                  
                  
                     
                        Osnutki sprememb prilog A in B ADR
                     
                  
                  
                     
                        Tehnično soglasje, doseženo v okviru delovne skupine za prevoz nevarnega blaga (WP.15).
                     
                  
                  
                     
                        Se strinja s spremembami.
                     
                  
               
                     
                        3
                     
                  
                  
                     
                        ECE/TRANS/WP.15/231/Add.1
                     
                  
                  
                     
                        C.N.443.2016.TREATIES-XI.B.14
                     
                  
                  
                     
                        Osnutki sprememb prilog A in B ADR
                     
                  
                  
                     
                        Tehnično soglasje, doseženo v okviru delovne skupine za prevoz nevarnega blaga (WP.15).
                     
                  
                  
                     
                        Se strinja s spremembami.
                     
                  
               
                     
                        4
                     
                  
                  
                     
                        ECE/ADN/36
                     
                  
                  
                     
                        C.N.444.2016.TREATIES-XI.D.6
                     
                  
                  
                     
                        Osnutki sprememb predpisov, priloženih k ADN. 
                     
                  
                  
                     
                        Tehnično soglasje, doseženo v upravnem odboru.
                     
                  
                  
                     
                        Se strinja s spremembami.